Gjennombrudd i EUs budsjettforhandlinger
EUs 27 medlemsland ble allerede i februar enige om et rammeverk for langtidsbudsjettet for perioden 2014- 2020, men EU-parlamentet satte seg på bakbeina, og dermed måtte nye forhandlingsrunder til. Onsdag falt kompromisset endelig på plass etter at Irland, som for tida har formannskapet i EU, tok initiativ til en siste forhandlingsinnspurt. Ifølge avtalen fra februar skal langtidsbudsjettet ha en ramme på 960 milliarder euro, tilsvarende 7.362 milliarder kroner. Flere detaljer om det nye forliket skulle legges fram onsdag kveld.
Etter flere måneder med forhandlinger er en enighet endelig kommet på plass om EUs langtidsbudsjett.